[text en procés de redacció]

De les propostes recollides en aquest espai, les participants han
escollit per concretar en accions més detallades, les onze
següents:

Llenguatge inclusiu

Descripció de l’acció:

* Necessitem un nou diccionari amb llenguatge inclusiu.
* Fer difusió per les xarxes socials i fer publicitat.
* S'ha d'aplicar a tothom el més abans possible.

Barris i mobiliari adaptat a tothom.

Descripció de l’acció:

* Barris i mobiliari adaptat per a tota la diversitat de
persones, més il·luminació i segurs, més policies
* Revisió i manteniment de la il·luminació per evitar els talls +
augmentar-la.
* Instal·lar càmeres de seguretat en llocs perillosos de
Barcelona.
* Es complementa aquesta proposta també amb:
* Posar rampes accessibles als carrers, més llums on es
necessitin i més policia als barris menys vigilats.

Construir habitatges per la gent que no en té.

Descripció de l’acció:

* Crear diferents habitatges per la gent que no es pot permetre
tenir accés a una casa. D'aquesta manera només haurien de pagar
el consum d'aigua i electricitat.
* Containers de càrrega, aïllament tèrmic, instal·lacions
bàsiques i necessàries, finestres i el mobiliari bàsic d'una casa
(cuina, taula, llit...).
* Espai: un descampat que estigui als afores de la ciutat però no
molt allunyat.
* Primer s'haurien d'implicar els polítics per poder fer-ho i
després treballadors per construir-ho.
* Quan es pugui fer i hi hagi diners.

Barracons per a gent sense llar.

Descripció de l’acció:

* Fer construir els barracons a la gent aturada, enderrocant
cases abandonades (propietat de l'ajuntament) i construir els
barracons amb contenidors vells del port.
* Tenir un espai comunitari per plantar menjar.
* Aprofitar l'aigua de la pluja per l'hort i el lavabo, l’aigua
corrent serà la de l'aixeta que també servirà de reserva pel
lavabo.
* A cada contenidor viurà una família.
* El govern finança l'aigua, la llum, les llavors i els sous dels
treballadors fins que trobin treball i puguin començar a viure
sense problemes.

Barracons per la gents sense llar, i ajudes i beques per
millorar-ho.

Descripció de l’acció:

* Es podria ubicar a algun espai de Montjuïc. Els joves podrien
col·laborar com a voluntaris.
* Per poder acollir famílies, hi hauria d'haver apartaments i
menjador
* Es finançaria a través dels pressupostos de l'ajuntament.
* Caldrien voluntaris, monitors, educadors socials, cuiners.
També algú que es coordini amb l'ajuntament per oferir beques i
ajuts.
* Un cop es tinguin els fons necessaris es podria començar a
executar el projecte

Espais de trobades interculturals.

Descripció de l’acció:

* Proposar trobades amb gent de diferents cultures i ensenyar-li
les coses bones de les altres cultures. Necessitaríem una aula i
ordinadors. Gent de diferents cultures. A l'estiu. Per exemple
podem organitzar perquè portin menjar i begudes de diferents
cultures i compartir-lo entre totes.
* La trobada tracta del fet que cada participant doni opinions i
conèixer millor a les altres cultures.

Punt blanc (ajuda psicològica, entre d’altres)

Descripció de l’acció:

* Proposem posar espais on et puguis expressar lliurement.
* Necessitem voluntaris psicòlegs i un espai on fer les xerrades.
* Necessitem classes exclusives per alumnes.
* Psicòlegs i psicòlogues i voluntaris que hagin passat per
aquestes situacions, al darrere hi haurà professionals que
sàpiguen tractar amb els traumes.
* Inici del curs següent.

Ajuda psicològica a la gent que ho necessita.

* Psicòleg, una aula, una persona especialitzada a escoltar i
comprendre per iniciar-se com més aviat millor.
* El que hem pensat és que quan arribis a una escola/institut
mirin el teu expedient per veure si has tingut algun problema i
proporcionar-te un professional de la psicologia. En els casos de
bullying que no només es fixin en la víctima sinó també en la
persona agressora perquè potser també té problemes. La informació
hauria de ser confidencial. S'hauria de normalitzar el fet d'anar
al psicòleg.

Espai per reconnectar.

Descripció de l’acció:

* Crear un espai on poder atendre a les persones usuàries amb
necessitat d'atenció psicològica. Es visualitza com un espai
tancat, amb finestres. Hi ha sofàs, llibres, taules, televisió i
joguines "desestressants". Aquests espais es poden ubicar a
escoles, CAP, Casals Joves.
* L'atenció seria realitzada per professionals voluntaris. Hauria
d'estar enllestit el projecte en 4-6 mesos.

Cop de mà a la resolució de conflictes.

Descripció de l’acció:

* Ens agradaria afavorir a la gent que es troba més perduda
davant un conflicte personal o no personal perquè tingués més
eines per solucionar-ho.
* Els materials necessaris serien persones voluntàries que
volguessin contribuir a l'ensenyament d'aquest fet. Necessitaríem
unes sales del centre cívic per a poder impartir aquestes
classes.
* Es podria dur a terme dos dies al mes.
* Per últim, s'haurien d'implicar les persones que necessitessin
/ volguessin impartir aquestes classes i els voluntaris que
aportin ensenyament. També seria interessant fer xerrades amb
voluntaris sobre el tema amb els joves estudiants de l'ESO.

Informació en múltiples llengües.

Descripció de l’acció:

* Proveir el districte d'una escola d'idiomes per a les persones
nouvingudes.
* Editar la cartelleria i informació a la ciutadania en les
diferents llengües que es parlen al districte.
* Intèrprets al metge i centres comercials.
* Editar els mapes d'autobús de la ciutat en més idiomes i més
clars.
* S'haurien d'implicar: ajuntament, voluntaris, metges, entitats
del districte.